मशहूर नृत्यांगना सुधा चंद्रन कहती हैं कि चाइल्डफ्री रहना यह विचारधारा मानसिक न हो कर आज एक ऐडजस्टमैंट है. बच्चा होने देना या न होने देना यह बात पतिपत्नी की अपनी व्यक्तिगत बात है. आज जिन को बच्चे हैं वे भी तो अपनी जिंदगी जी ही रहे हैं और वह भी अच्छी तरह. लेकिन चाइल्डफ्री रह कर खुद तय किए हुए रास्ते पर चल कर सब कुछ हासिल करने के बाद जिंदगी की सांझ में इस फैसले पर पछताना न पड़े, इस बारे में भी गंभीरता से विचार करने की आवश्यकता है.